b'\n_START_ARTICLE_\nPridite po Rembrandta\n_START_SECTION_\nVsebina\n_START_PARAGRAPH_\nGlavna oseba romana je Eva Gabor, umetnostna zgodovinarka, ki se je iz Slovenije preselila na Dunaj, \xc5\xa1e prej pa doktorirala v Amsterdamu iz elektronske analize pigmentov Slovenskih gotskih slik. Prav tako kot Eva, je tudi njen mo\xc5\xbe Laszlo Gabor strokovnjak za prepoznavanje originalnosti umetni\xc5\xa1kih slik velikih avtorjev. Laszlo je Mad\xc5\xbear, ki ima probleme z odvisnostjo od drog, nad \xc4\x8dimer Eva ni navdu\xc5\xa1ena._NEWLINE_Zakonca kot pomembna strokovnjaka delata za dunajskega trgovca z umetninami Josepha Bergerja. Prav ta ju po\xc5\xa1lje v Ljubljano, z namenom, da bosta potrdila originalnost domnevne slike z Evangelistom Luke\xc5\xbeom, katere avtor naj bi bil holandski baro\xc4\x8dni slikar Rembrandt. Ko Eva in Laszlo potrdita, da slika, sicer zelo dobra kopija, ni original, se zgodba za\xc4\x8dne zapletati. Glavni cilj oseb v romanu nenadoma postane poiskati originalno sliko Rembrandta._NEWLINE_Po odkritju trupla v hi\xc5\xa1i likovnega kritika in zbiralca umetnin Rudolfa Pisanskega, je in\xc5\xa1pektor Valentin Kos odlo\xc4\x8den, da bo na\xc5\xa1el morilca. Kmalu ugotovi, da je vedno ve\xc4\x8d ljudi in dogodkov, na tak ali druga\xc4\x8den na\xc4\x8din, povezanih z umorom in izginotjem originala slike._NEWLINE_Zgodba se z vsakim poglavjem bolj zapleta in v nekem trenutku postane celo nerazumljiva, vendar ne za dolgo, saj nam avtor postopoma poda ozadje dogodkov, do katerih naj bi pri\xc5\xa1el in\xc5\xa1pektor Kos. Tako se roman razpleta po\xc4\x8dasi, napeto in nepri\xc4\x8dakovano vse do samega konca.\n_START_SECTION_\nZbirka\n_START_PARAGRAPH_\nRoman Pridite po Rembrandta je iz\xc5\xa1el pri zalo\xc5\xbebi U\xc4\x8dila, v zbirki Bestseller, leta 2006.\n_START_SECTION_\nIzdaje in prevodi\n_START_PARAGRAPH_\nKriminalka Lovci na Rembrandta je iz\xc5\xa1la prvi\xc4\x8d leta 1992, predelava le - te pa je kot kriminalni roman z naslovom Pridite po Rembrandta prvi\xc4\x8d iz\xc5\xa1el leta 2006.'